Safet Sušić - Wikipedia

# Safet Sušić

### From Wikipedia

Safet Sušić
Safet Sušić, najbolji bosanskohercegovački fudbaler u posljednjih 50 godina
rođen: | 13. april, 1955. Zavidovići, Bosna i Hercegovina

Safet Sušić - Pape, rođen 13. aprila 1955. godine u Zavidovićima. Jedan od najboljih fudbalera Evrope i svijeta u svojoj generaciji. Karijeru je započeo u Krivaji iz Zavidovića, gdje je već sa 16 godina počeo igrati u prvom timu. Sezonu 1972/73 počeo je kao igrač FK Sarajeva iz Sarajeva, prvo kao junior da bi 3.avgusta 1973 debitovao u prvoj postavi seniora. Nastupaju nezaboravni dani kako za Safeta tako i za navijače tima iz Sarajeva. Naime u sljedećih desetak godina, i 350 odigranih utakmica, Safet je za tim sa Koševa postigao oko 250 golova, asistirao za najmanje još toliko i predriblao na stotine protivnika.

Za reprezentaciju SFRJ Sušić je debitovao 5.oktobra 1977 u Budimpešti protiv Mađarske i postigao 2 gola. Na sljedećoj utakmici, protiv Rumunije u Bukureštu, postiže prvi hattrick, to jeste tri gola na utakmici. Slijedi još jedan protiv Italije u Zagrebu u Junu 1978, pa još jedan protiv tadašnjih svijetskih prvaka Argentine dva mjeseca poslije u Beogradu. Takav debi u reprezentaciji još nije zabilježen! Ukupno Safet Sušić je odigro 51 utakmicu i postigo 21 pogodak za reprezentaciju bivše Jugoslavije u periodu između 1977. i 1990. god. Godine 1979 Safet Sušić je izabran za najboljeg sportistu Bosne i Hercegovine i za najboljeg fudbalera Jugoslavije. 1981. dobija Šestoaprilsku nagradu grada Sarajeva.

Nakon sjanih izdanja u nacionalnom dresu i FK Sarajevo, i nakon što je ispunio zakonsku normu od 28 godina starosti potrebnu za odlazak u inostranstvo, za Sušića je nastala prava potjera od strane najvećih evropskih klubova. Posao sa Interom je već bio dogovoren i Sušić je navodno potpisao predugovor međutim u sve se umiješao Torino sa boljom ponudom i nakon što je Sušić odlučio potpisati za Torino, Inter se žalio fudbalskom savezu Italije i kao rezultat svega Sušić je dobio jednogodišnju suspenziju za dolazak u Italiju.

Početkom osamdesetih, 1982. Safet prelazi u Paris Saint Germain gdje ostaje 9 godina. I u timu iz glavnog grada Francuske, Sušić ostavlja veliki trag. Jedan je od najvećih fudbalera koji su igrali u klubu. Mnogi PSG navijači tvrde da je najbolji strani igrač svih vremena. 1983 Zvanicno je proglasen za najboljeg stranog igraca u Francuskoj. Naime, PSG je klub osnovan u sedamdesetim godinama i u Safetovom vremenu je postao veoma slavan i jak. Pored toga nosilac je laskave titule najveceg umjetnika sa loptom u historiji PSG-a. 1983. god. osvojio je kup Francuske, 1986. god. bio je šampion Francuske u dresu Parižana.

Fudbalsku karijeru je okončao 1992 sa 37 godina igrajuću za francuski Red Star. Po njegovim riječima, jedina neispunjena želja u karijeri je bila da igra za Bosnu i Hercegovinu.

Safet Sušić 2005 god. potpisuje ugovor za trenera turskog prvoligaša iz Ankare, ali poslije samo jedne sezone napušta Ankaru

Nakon igračke karijere, Pape je počeo da radi kao trener. Trenirao je francuski Cannes, turski Istanbulspor, Konyaspor, Ankaraguču i klubove u Saudijskoj Arabiji. Trenutno trenira turskog prvoligaša Rizespor, a živi na relaciji Pariz - Turska.

Safetov stariji brat Sead Sušić, također je bio veoma talentovan fudbaler koji je oblačio reprezentativni dres. Po mnogima i veći talenat od Safeta ali njegov fudbalski put u mnogome je obilježio život van sportskih terena.

Safet je 2000. povodom proslavljanja 50 godina UEFA-e, zvanično proglašen za najboljeg fudbalera Bosne i Hercegovine u posljednjih pola vijeka.

## [izmijeni] Drugi o Safetu Sušiću:

Safet Sušić

Miroslav Ćiro Blaževic: Ćiro je trenirao svjetske igrace, ali je Safet Sušic neponovljiv, jedan i jedini. On je bio umjetnik!

Bogdan Tanjević: Na osnovu mog fudbalskog znanja, mogu kazati da je Safet Sušic Pape bio jedan od najtalentovanijih igraca na svijetu. Sjecam se, naprimjer, kada je na nekoliko utakmica reprezentacije tadašnje Jugoslavije postigao po tri gola. Njegov talenat se, zapravo, vidio sa kilometar. I njegov brat Sead bio je takoder izrazito talentovan fudbaler, ali je Safet za razliku od njega imao vecu neophodnu samokontrolu. Safet Sušic je, jednostavno receno, vanserijski, veliki fudbalski as.

Aleksandar Ristić: Mislim da se u Sarajevu i u Bosni i Hercegovini, nakon Asima Ferhatovica, nije rodio tako talentiran nogometaš kakav je Safet. Izuzetan igrac, ali i ljudska velicina, koji je svojom tehnikom i izrazito izraženom individualnošcu obogacivao svaki tim u kojem je ikada nastupao. On je roden sa necim cudesnim u sebi, to je u njemu bilo urodeno i to ga je i cinilo velikim.

Elvir Bolić: Za mene je to zaista najbolji nogometaš s naših prostora svih vremena. Dok sam bio djecak, bio mi je fudbalski idol, a poslije sam imao srecu da ga upoznam i licno i da vidim da je isto tako sjajna osoba, možda je bolji kao covjek nego kao igrac. U svakom slucaju, za mene najbolji igrac svih vremena i izvanredna osoba koja sve koji ga poznaju zaista cini sretnim i ponosnim.

Mehmed Baždarević: Safet Sušić je klasa za sve ostale s kojima sam igrao. To je jedan velemajstor, koji dugo vremena neće imati legitimnog nasljednika. Sušić je s loptom mogao sve, njegove poteze mnogi nikad nisu razumjeli.

Nikola Nikić: Mogu reci da je Safet Sušič fudbalski Mesija i inzvanredan covjek.

## [izmijeni] Karijera

Igračka karijera:

- 1972-82 FK Sarajevo (SFRJ)
- 1982-91 Paris Saint-Germain (Francuska)
- 1991-92 Red Star (Francuska)

Trenerska karijera:

- 1994-95 AS Cannes (Francuska)
- 1996-98 Istanbulspor (Turska)
- 2001-02 Al Hilal (Saudijska Arabija)
- 2004-2005 Konyaspor (Turska)
- 2005-2006 Ankaraguču (Turska)
- 2006- Rizespor (Turska)

## [izmijeni] Vanjski Linkovi

- Hisorijska čitanka - Dani (piše: Miljenko Jergović) - PAPE
- Intervju povodom proglašenja najboljeg fudbalera BIH u posljednjih pola vijeka (Uefa.com; eng. Fuad Krvavac)
- Safet Sušić - Legenda FK Sarajevo - FKSinfo.com
- Video Youtube - Golovi Safeta Sušića za bivšu Jugoslaviju
- Profil Safeta Sušića na portalu o reprezentaciji bivše Jugoslavije www.reprezentacija.co.yu
- Statistika Safeta Sušića u dresu PSG-a fran.

Preuzeto sa: "http://bs.wikipedia.org../../../s/a/f/Safet_Su%C5%A1i%C4%87_c212.html"

Kategorije: Muškarac | 1955 rođenja | Biografije | Bošnjak | Bosanskohercegovački nogometaši | Nogomet u Bosni i Hercegovini

##### Views

- Članak
- Razgovor
- Trenutna verzija

##### Pretraga

##### Drugi jezici

- Български
- English
- Français
- Српски / Srpski